burgasdotpro/wikipedia huggingface dataset:
Pyramída Ameneja Aamua

Pyramída Ameneja Aamua alebo Pyramída Ameneja Kemaua je kráľovská hrobka, ktorá leží pri juhovýchodnom okraji jazera Dahšúr pri rovnomennej dedine v Egypte.
Pyramídu nechal postaviť faraón 13. dynastie Amenej Aamu (okolo 1750 pred Kr.), inak neznámy panovník, možno totožný s faraónom "Sehotepibrem" z Turínskeho zoznamu kráľov.
Pyramída a komplex.
Nadzemná časť objektu je skoro úplne zničená. Podzemná časť je trochu viac zachovaná. Do subštruktúry sa vstupuje vchodom spred východnej steny pyramídy, ktorý nie je umiestnený osovo voči nej. Od vstupu pokračuje zostupná chodba až po prvý z troch uzatváracích kamenných blokov, od ktorého sa chodba trikrát lomí v rôznych úrovniach a končí v pohrebnej komore, ležiacej takmer pod zvislou osou pyramídy. Na vzdialenejšej polovici jej dna je vytesaná jama, v ktorej je umiestnený obrovský kremencový monolit, do ktorého bol vyhĺbený otvor pre rakvu s múmiou a menší pre kanopickú skrinku. Na druhej strane pri vchode do komory ležal kryt, ktorý po pohrebe presunuli na druhú stranu miestnosti, a tak uzavrel rakvu a kanopy v monolite. Približne v strede pozdĺžnej steny komory, v úrovni konca zasunutého krytu, sa nachádza výklenok s tretím uzatváracím kamenným blokom, ktorý sa po uzatvorení rakvy v monolite vysunul a v strede prehradil pohrebnú komoru. Zlodeji však aj tento systém prekonali a hrobku vylúpili. V komore ostali len úlomky alabastrových kanôp s menom majiteľa, podľa ktorých ho dnes možno určiť.
Výskum.
Pyramídu objavil roku 1957 americký matematik, archeológ a etnograf Charles Arthur Musès, dôkladnejší výskum urobili až talianski egyptológovia Vito Maragioglio a Celeste Ambrogio Rinaldi v roku 1968.
Kruhy (vokálna skupina)

Kruhy je slovenská vokálna skupina. 
História a pôsobenie.
Bola založená v máji 1998 v Trnave. Iniciátorom vzniku skupiny bola Lucia Duchoňová. 
V prvej etape pôsobenia skupiny tvorili ťažisko repertoáru černošské spirituály. Dnes sa skupina venuje predovšetkým swingovým, jazzovým a muzikálovým melódiám, pričom repertoár zahŕňa aj medzinárodné a slovenské vianočné piesne a koleda.
Kruhy sa počas svojho pôsobenia koncertne predstavili na Slovensku, interpretačne sa zúčastnili mnohých slovenských hudobných festivalov (napr. Dobrofest, Lumen, Trnavská hudobná jeseň, Bratislavské kultúrne leto, Folkové Vianoce Bratislava, Oravské kultúrne leto a i.) a významných podujatí (návšteva pápeža Jána Pavla II. v Trnave a pod.).
V roku 2000 Kruhy podnikli úspešné turné vo Francúzskej Bretagni. V roku 2003 sa zúčastnili na súťažnom "Festivale adventnej a vianočnej hudby" v Prahe, kde sa po úspešnom vystúpení umiestnili v Zlatom pásme.
Kruhy absolvovali koncerty v Rakúsku a v Česku, spolupracovali s Túlavým divadlom a členovia skupiny spolupracovali na viacerých koncertoch Bratislavských hudobných slávností, "Bratislavskej kávy Ľubomíra Feldeka" a pod.
V rokoch 2002 a 2003 skupina spoluorganizovala a následne aj účinkovala na gospelovom projekte Great Day - koncert gospelov a spirituálov, na ktorom bola uvedená slovenská premiéra "Gospelovej omše Roberta Raya" na Slovensku.
Vokálna skupina Kruhy vydala svoje prvé CD pod názvom Deep River (Hlboká rieka) s výberom černošských spirituálov v roku 2002. Druhé CD: "Narodil sa Pán" vyšlo v roku 2004 a obsahuje vianočné piesne a koledy.
V roku 2005 sa Kruhy zúčastnili Majstrovských kurzov svetoznámej vokálnej skupiny King´s Singers v rámci "Schleshwig-Holstein Musik Festival" a v roku 2007 členovia spolupracovali na projekte Zborovej akadémie SHMF pod vedením Bobby McFerrina.
Od roku 2008 skupina organizuje medzinárodný festival a cappella hudby v Trnave - ZooM+.
Motto.
"...ak narušíš pokojnú hladinu vody, vzniknú vždy len kruhy, ktoré sa šíria všetkými smermi ako poslovia..."
Tommy Hansen

Tommy Hansen, vlastným menom Filip Trojovský, (* 16. marec 1982, Havířov, Česko-Slovensko, dnes Česko) je český gymnasta, športovec, moderátor, tréner, model, herec a pornoherec.
Životopis a kariéra.
Filip Trojovský vyštudoval odbor Telesná výchova a šport na Fakulte športových štúdií Masarykovej univerzity v Brne, kde v roku 2005 získal akademický titul bakalár (Bc.). V roku 2005 vyhral Czech Open v Sanshou a Majstrovstvá Európy v kick-boxe. Zúčastnil sa prvej série reality show Big Brother v televízii Nova a skončil na 3. mieste.
Pod menom Tommy Hansen účinkoval v pornografických filmoch s gay tematikou, hlavne pod hlavičkou firmy Bel Ami. Jeho filmy z tých čias sa stali veľmi populárnymi tak na českej, ako aj na svetovej gay scéne. V roku 2005 účinkoval v televíznej reklame natočenej pre bavorskú mliekáreň Müller. Po zverejnení minulosti Filipa Trojovského v nemeckých médiách bola reklama stiahnutá.
Externé odkazy.
Oficiálne stránky Filipa Trojovského (po česky)
Kruhy

Kruhy môžu byť:
Ónodský snem

 
Ónodský snem alebo snem v Ónode alebo divoký snem bol snem zástupcov stolíc a slobodných kráľovských miest zo všetkých území, ktoré ovládal František II. Rákoci, ktorý sa konal v Ónode 31. mája 1707 až 22. júna 1707.
Na sneme boli Habsburgovci (z pohľadu účastníkov snemu) zbavení uhorského trónu. Detronizáciou Habsburgovcov sa povstalci snažili získať vojenskú a finančnú podporu Francúzska (Rákoci sa korunovať nenechal). Okrem toho šľachticom, ktorí sa do dvoch mesiacov nepripojili k povstaniu Františka Rákociho, mal byť skonfiškovaný majetok. Takisto sa odhlasovali 2 milióny zlatých dane na ďalšie vedenie povstania (posledné protihabsburské stavovské povstanie v rokoch 1703 až 1711.).
V dôsledku tohto snemu (najmä detronizácie a konfliktu so slovenskými šľachticmi) Rákoci a jeho generál Berčéni stratili posledné sympatie u väčšiny obyvateľstva a domácej (uhorskej) šľachty.
Konflikt s Turčianskou stolicou.
Predstavitelia Turčianskej stolice už v januári 1707 listom vyzvali susedné stolice, aby spolu požadovali ukončenie Rákociho povstania z dôvodu prílišného zaťaženia daňami a prechmatov povstalcov. Stali sa tak opozíciou proti Rákocimu; opozíciu, ktorú tvorili najmä slovenskí zemania. List sa dostal do rúk Rákocimu a ten sa rozhodol vybaviť záležitosť na sneme. 6. júna tam vyslanci Turčianskej stolice, slovenskí šľachtici - podžupan Krištof Okoličáni a jeho námestník Melichar Rakovský - boli obvinení, že svojou činnosťou ohrozujú jednotu boja za slobodu a boli napadnutí rozvášnenými stúpencami Rákociho. Rakovského rozsekali šabľami a Okoličániho 9. júna 1707 popravili. Turčianska stolica bola zrušená, jej zástavy roztrhané, pečate zlomené a územie pripojené k susedným stoliciam (neskôr bola stolica ale obnovená). Všetkých 58 poslancov snemu za Turčiansku stolicu išlo do väzenia a skonfiškovali im majetky.
Zavraždenie slovenských vyslancov nahnalo ostatným poslancom snemu strach, v dôsledku ktorého bez protestov (aj keď s nevôľou) odhlasovali zosadenie Habsburgovcov z uhorského trónu.
Hmlovina

Hmlovina môže byť:
Nebula

Nebula môže byť:
Corrientes (mesto)

Corrientes je hlavné mesto provincie Corrientes v Argentíne. Leží na východnom brehu rieky Paraná oproti mestu Resistencia. Je vzdialené asi 1000 kilometrov od hlavného mesta krajiny Buenos Aires a 300 kilometrov od mesta Posadas. V roku 2001 tu žilo 314 546 obyvateľov. Pri sčítaní ľudu v roku 2010 malo mesto 346 334 obyvateľov (bez predmestí). V súčasnosti sa počet obyvateľov celej metropolitnej oblasti Corrientes udáva na 384 900 ľudí.
Corrientes je najdôležitejšie mesto celej provincie. Je to ekonomické centrum a nachádza sa tu väčšina úradov a inštitúcií. Je tiež domovom jedného z najväčších argentínskych karnevalov.
Dejiny.
V roku 1516 viedol Juan Díaz de Solís expedíciu do oblasti dnešného mesta, ktoré bolo v tej dobe obývané domorodcami kmeňa Guaraní. Táto expedícia však bola domorodcami napadnutá a Solís bol zabitý.
Sebastián Gaboto založil v roku 1527 na brehu rieky Paraná pevnosť "Sancti Spiritu". 
3. apríla 1588 zakládá Juan Torres de Vera y Aragón osadu San Juan de Vera de las Siete Corrientes, ktorej názov bol neskôr skrátený na "Corrientes".
V roku 1615 sa v blízkosti rieky Uruguaj usadili Jezuiti. V roku 1807 mesto odolávalo britskej invázii. Počas Argentínskej vojny o nezávislosť dochádzalo k neustálym konfliktom s centrálnou vládou v Buenos Aires, ale počas Vojny trojaliancie sa spojili potom, čo bolo mesto v roku 1865 napadnuté paraguajskou armádou.
Sandra Magnusová

Sandra Hall Magnusová (* 30. október 1964, Belleville, Illinois, USA) je americká letecká inžinierka, od mája 1996 astronautka, členka oddielu kozmonautov NASA. V októbri 2002 sa prvýkrát vydala do vesmíru na Medzinárodnú vesmírnu stanicu (ISS) na palube raketoplánu Atlantis, druhýkrát strávila na ISS štyri mesiace od novembra 2008 do marca 2009 v rámci Expedície 18. V roku 2011 letela na ako letová špecialistka pri misii STS-135. Celkom prežila v kozme 157 dní, 8 hodín a 44 minút. 
Životopis.
Mladosť.
Narodila sa v Belleville v štáte Illinois, kde roku 1982 absolvovala strednú školu. Roku 1986 získala bakalársky titul z fyziky na University of Missouri v meste Rolla (neskôr, roku 1990 tu získala titul magister elektrotechniky) a ešte roku 1986 začala pracovať v spoločnosti McDonnell Douglas. Od roku 1991 spracovávala doktorskú dizertáciu v Georgijskom technologickom inštitúte (Georgia Institute of Technology) ako štipendista Lewisovho výskumného strediska NASA (NASA-Lewis Research Center), prácu obhájila a doktorský titul získala v roku 1996. 
Astronautka.
V máji 1996 sa úspešne zúčastnila 16. náboru astronautov NASA. Absolvovala všeobecnú kozmickú prípravu a získala kvalifikáciu letový špecialista. 
Od mája 1998 pracovala v skupine NASA pre spoluprácu s ruskými partnermi. V auguste 2001 bola zaradená do posádky misie STS-112. Raketoplán Atlantis na let STS-112 odštartoval 7. októbra 2002, cieľom misie bolo pokračovanie vo výstavbe Medzinárodnej vesmírnej stanice (ISS). Na Zemi Atlantis pristál 18. októbra 2002 po 10 dňoch, 19 hodinách a 59 minútach letu. 
Vo februári 2007 bola vymenovaná za palubného inžiniera Expedície 17 so štartom pri lete STS-126. V dôsledku posunu letov Space Shuttle prešla do Expedície 18. Na druhý let vzlietla 15. novembra 2008 na palube raketoplánu Endeavour. V posádke ISS nahradila Gregoryho Chamitoffa. Na stanici zostala do marca 2009, kedy ju vystriedal Koiči Wakata. Na Zem sa vrátila v raketopláne Discovery 28. marca 2009, tentoraz po 133 dňoch, 18 hodinách a 18 minútach pobytu v kozme.
Ilia Michajlovič Frank

Ilia Michajlovič Frank (; * 23. október 1908, Petrohrad, Rusko - † 22. jún 1990, Moskva, Rusko, ZSSR) bol ruský fyzik. V roku 1958 dostal Nobelovu cenu za fyziku za prínos pri objasnení Čerenkovovho žiarenia. Nobelovu cenu dostal spolu s Pavlom Alexejevičom Čerenkovom a Igorom Jevgenievičom Tammom.
Igor Jevgenievič Tamm

Igor Jevgenievič Tamm (; * 8. júl 1895, Vladivostok, Ruská ríša – † 12. apríl 1971, Moskva, ZSSR) bol ruský fyzik a matematik. V roku 1958 dostal spolu s Pavlom Alexejevičom Čerenkovom a Iliom Michajlovičom Frankom Nobelovu cenu za fyziku za spoluobjav a prínos k objasneniu Čerenkovovho žiarenia.
Emilio Gino Segrè

Emilio Gino Segrè (* 1. február 1905, Tivoli, Taliansko - † 22. apríl 1989, Lafayette, Kalifornia, USA) bol americký fyzik. Pochádzal z Talianska, z ktorého bol ako sefarský Žid donútený emigrovať po tom, čo fašistický režim roku 1938 zaviedol protižidovské zákony (o. i. zakazovali Židom pôsobiť na univerzite). Odišiel do USA, kde v roku 1944 získal štátne občianstvo. V rokoch 1943 – 1946 pracoval v Národnom laboratóriu Los Alamos ako vedúci skupiny v rámci projektu Manhattan.
V roku 1959 dostal spolu s Owenom Chamberlainom Nobelovu cenu za fyziku za objav antiprotónu, subatomárnej antičastice.
Owen Chamberlain

Owen Chamberlain (* 10. júl 1920, San Francisco, Kalifornia, USA - † 28. február 2006, Berkeley) bol americký fyzik.
V roku 1959 dostal s Emiliom Ginom Segrèm Nobelovu cenu za fyziku za spoluobjav antiprotónu, subatomárnej antičastice.
Donald Arthur Glaser

Donald Arthur Glaser (* 21. september 1926, Cleveland, Ohio, USA – † 28. február 2013, Berkeley, Kalifornia) bol americký fyzik a neurobiológ. V roku 1960 dostal Nobelovu cenu za fyziku za vynález bublinovej komory.
Šiničiró Tomonaga

Šiničiró Tomonaga (, anglický prepis Shinichiro Tomonaga; * 31. marec 1906, Tokio, Japonsko – † 8. júl 1979, Tokio), známy aj ako Sin-Itiro Tomonaga bol japonský fyzik. 
V roku 1965 dostal spoločne s Richardom Feynmanom a Julianom Schwingerom Nobelovu cenu za fyziku za prácu v kvantovej elektrodynamike.
Julian Schwinger

Julian Seymour Schwinger (* 12. február 1918, New York, USA – † 16. júl 1994, Los Angeles, Kalifornia) bol americký teoretický fyzik. 
V roku 1965 dostal spolu s Richardom Feynmanom a Šiničiró Tomonagom Nobelovu cenu za fyziku za prácu v kvantovej elektrodynamike.
Louis Eugène Félix Néel

Louis Eugène Félix Néel (* 22. november 1904, Lyon, Francúzsko - † 17. november 2000, Brive-la-Gaillarde) bol francúzsky fyzik. 
V roku 1970 dostal spolu so švédskym fyzikom Hannesom Alfvénom Nobelovu cenu za fyziku za prácu týkajúcu sa magnetických vlastností pevných látok.
Johann Strauss

Johann Strauss môže byť:
HC Košice v sezóne 2006/2007

HC Košice v sezóne 2006/2007 hrali svoju štrnástu sezónu v najvyššej slovenskej hokejovej súťaži. V tejto sezóne sa klubu darilo, ale do finále nepostúpil, v semifinále prehral s Duklou Trenčín 2:4 na zápasy.
Sezóna.
Káder.
Tréneri
Liga.
Herný systém.
Základná časť sa hrala systémom, kde každý s každým odohral 3 zápasy vonku a 3 zápasy doma. Prvých 8 celkov po základnej časti postupuje do play-off, nikto nevypadával. Všetky série sa hrali na 4 víťazné stretnutia.
Leon Cooper

Leon N. Cooper (* 28. február 1930, New York, štát New York, USA† 23. október 2024, Providence, Rhode Island, USA) bol americký fyzik.
V roku 1972 dostal spolu s Johnom Bardeenom a Johnom Robertom Schriefferom Nobelovu cenu za fyziku za teóriu konvenčnej supravodivosti známu podľa trojice autorov ako BCS teória.
John Robert Schrieffer

John Robert Schrieffer (* 31. máj 1931, Oak Park, Illinois, USA† 27. júl 2019, Tallahassee, Florida) bol americký fyzik.
V roku 1972 dostal spolu s Johnom Bardeenom a Leonom Cooperom Nobelovu cenu za fyziku za vývoj tzv. BCS teórie, prvej úspešnej mikroskopickej teórie supravodivosti.
Pink Narcissus

Pink Narcissus je americký film z roku 1971, ktorý bol nakrútený v skromných amatérskych podmienkach v jednom z manhattanských apartmánov. V závere filmu sa jeho autor podpísal ako "Anonymous". Zistilo sa, že film natočil James Bidgood. Film patrí medzi kultové snímky kinematografie s homosexuálnou tematikou a je dostupný medziiným aj na DVD nosičoch. Doslovný preklad názvu filmu je "Ružový Narcis".
Obsah filmu.
Film rozpráva príbeh o homosexuálnom, veľmi peknom chlapcovi, prostitútovi, ktorý vo svojich voľných chvíľach uniká do sveta vlastných narcistických fantázií a snov. Chlapec/prostitút si sám seba predstavuje v stredobode pozornosti (napríklad v roli matadora v aréne, ako otrok rímskeho cisára alebo ako chlapca z háremu jedného šejka, ako anjela a podobne). Film bol sčasti natočený primitívnymi prostriedkami na 8-mm film a jeho pestrosť obrázkov a farebnosť ovplyvnila umelcov ako Pierre et Gilles.
Ignorovanie

Ignorovanie je úmyselné nevšímanie, nepozn(áv)anie či zanedbávanie, nedbanie na prítomnosť niekoho či niečoho, odmietanie reagovať. 
Ignorovanie z pohľadu sociálnej psychológie.
Z hľadiska ľudskej komunikácie sa v sociálnej psychológii za ignorovanie považuje zámerné odmietanie reagovať (napríklad na otázku, dotaz alebo kritiku) a vyjadriť sa tak k danému problému. Dôvodom môže byť napríklad pohŕdanie daným človekom alebo pocit urazenosti voči danému človeku. Ignorovanie však môže byť aj snahou vyhnúť sa konfliktu s daným človekom:
Ignorantstvo

Ignorantstvo alebo ignorácia môže byť:
Nevedomosť

Nevedomosť môže byť:
Ignorant

Ignorant môže byť:
Marduk (rozlišovacia stránka)

Marduk môže byť:
Endgame

Endgame () je dramatická hra napísaná Samuelom Beckettom. Hra mala premiéru 3. apríla 1957 v Londýnskom Royal Court Theatre.
Príbeh.
Hra poukazuje na predstavu konca sveta, kedy ľudstvo predstavujú štyria ľudia, z ktorých traja sú nepohybliví. Uprostred scén je na kolieskovom kresle Hamm, ďalej sú tam dva kontajnery na smeti, kde žijú jeho rodičia Nagg a Nell, jediným pohyblivým je ich sluha Clov, ktorý ich v závere hry opúšťa.
Thomas Vermaelen

Thomas Vermaelen (* 14. november 1985, Kapellen, Belgicko) je belgický futbalista, ktorý pôsobí v španielskom klube FC Barcelona na poste obrancu. Do Barcelony prestúpil v auguste 2014 z Arsenalu Londýn.
Klubová kariéra.
Ajax Amsterdam.
V roku 2003 prišiel do mládežníckej akadémii Ajaxu Amsterdam. Svoj prvý profesionálny zápas odohral 14. februára 2004 v drese Ajaxu v zápase proti FC Volendam, v ktorom jeho tím zvíťazil 2-0 . Bol to jeho jediný zápas v sezóne, v ktorej Ajax vyhral holandskú ligu. V sezóne 2004/2005 išiel na hosťovanie do klubu RKC Waalwijk. Tam odohral 13 zápasov a dal dva góly a po sezóne sa vrátil do Ajaxu. V sezóne 2005/2006 vyhral KNVB Cup, čiže holandský pohár. O rok neskôr získal jeho tím znovu tento pohár a aj Johan Cruijff Schaal. V roku 2007 znovu vyhral Ajax Johan Cruijff Schaal. Po odchode Klaasa-Jana Huntelaara sa v sezóne 2008/2009 stal kapitánom Ajaxu. 
Arsenal FC.
Do Arsenalu prestúpil za 10 miliónov eur. Svoj debut si odbil hneď v prvom ligovom zápase nového ročníka Premier League a dal hneď aj prvý gól v novom klube. Bolo to v zápase proti Evertonu, keď dal gól v 37. minúte a stav upravil na 2-0. 16. septembra dal svoj prvý gól v Lige majstrov, paradoxne proti belgickému tímu Standard Liège. No ale najlepší výkon podal v zápase proti Wiganu, keď vsietil dva góly. Dva góly v jednom zápase dal aj 4. októbra 2009 proti Blackburnu.
Po sezóne sa dostal do jedenástky sezóny v Premier League.
Sviečka

Sviečka môže byť:
Benedikt XII.

Benedikt XII., vlastným menom Jacques Fournier (* 1280?, Pamiers, Francúzsko – † 25. apríl 1342, Avignon) bol pápež od 20. december 1334 až do svojej smrti.
Svoju cirkevnú dráhu začal ako cisterciánsky mních, neskôr študoval v Paríži. V roku 1317 sa stal biskupom v Pamiers, kde pôsobil aj ako inkvizítor, od roku 1326 bol biskupom v Mirepoix. V roku 1327 ho Ján XXII. vymenoval za kardinála.
Sirion (rieka)

Sirion je najznámejšou a najväčšou riekou Beleriandu v prvom veku vo fiktívnom svete J.R.R. Tolkiena. Rieka delí Beleriand na západnú a východnú časť. Karen Wynn Fonstadová vo svojej knihe Atlas of Middle-earth odhaduje jej dĺžku na 390 míľ to je asi 630 km. Pramení na severe Beleriandu v horách Ered Wethrim a ústi do Balarskrj zátoky Belegaerského oceánu.
Priebeh toku.
Rieka pramení v mieste zvanom Eithel Sirion - Prameň Sirionu na východnom úbočí hor Ered Wethrim. Ďalej tečie pozdĺž svahov Ered Wethrim na juhovýchod. Preteká močariskami Serech, kde sa do nej vlieva prví väčší prítok Rivil. Sirion sa ďalej stáča na juhozápad a preteká úzkym údolím medzi útesmi hôr Ered Wethrim a vysočiny Dorthonionu. Údolie sa nazývalo Sirionský priesmyk. V polke priesmyku bol uprostred rieky ostrov Tol Sirion. Rieka uhýba na juhovýchod a tvorí hranicu medzi Dimbarem a Brethilským lesom. V týchto miestach sa dal Sirion prekročiť cez brod Brithiach. Potom sa do Sirionu vlievala Rieka Mindeb. Ďalej pretekal lesmi Doriathského kráľovstva kde sa do neho vlievali rieky Teiglin a Esgalduina. Po sútoku s Arosem opúšťa Doriath a mieri na juh k močariskám Aelin-uial. Po Sirionských vodopádoch si rieka ďalej razí cestu na juh priamo pod pohorím Andram. Po 14 kilometroch v podzemí sa vynára na druhej strane v mieste zvanom Brány Sirionu. Na dolnom toku už Sirion tečie priamo na juh. Preteká zemou Nan-tathren, kde sa do neho vlieva jeho najväčší prítok Narog. Ďalej na juh už začína dlhá delta rieky, po ktorej sa Sirion vlieva do Balarskej zátoky.
Osídlenie.
U prameňa Sirionu nechal kráľ Noldor Fingolfin zbudovať svoju mocnú vežu Barad Eithel. Na ostrove Tol Sirion mal svoju pevnosť Minas Tirith Finrod Felagund. V lese Brethil sídlili Edain vedení svojou pani Haleth. Doriath, ktorého západnú hranicu Rieka tvorila, bol osídlený Sindar. Po vypálení prístavných miest vo Falasu, vybudovali elfovia pod vedením Círdana u ústia rieky Sirionské prístavy.
Prechody cez rieku.
Mohutná Rieka Sirion sa dala prekročiť len na niekoľkých miestach. Boli to napríklad most na Tol-Sirionu, brod Brithiach medzi Dimbarem a Brethilem a elfské prevozy na Aelin-uial. Inak než v člne nebola preprava možná ani v zime, pretože Sirion na juh od močarísk Serech v zime nezamŕzal.
Klement VI.

Klement VI. (* 1291, Rosiers-d'Égletons, Francúzske kráľovstvo – † 6. december 1352, Avignon, vl. menom "Pierre de Rosieres") bol 198. pápež od 7. mája 1342 do svojej smrti. Bol jedným zo siedmich pápežov sídliacich v „avignonskom zajatí“. Ako ctiteľ umenia a estét sa výrazne zaslúžil o rozvoj Avignonu a výzdobu pápežského sídla.
Pochádzal pravdepodobne z juhofrancúzskej šľachtickej rodiny a čoskoro sa stal členom rádu benediktínov. V roku 1326 sa stal opátom vo Fécamp, v roku 1328 biskupom v Arras, 1329 arcibiskupom v Sens a v roku 1320 aj v Rouen. Pápež Benedikt XII. ho vymenoval v roku 1338 za kardinála.
Bol učiteľom princa (neskôr kráľa a cisára) Karola IV. počas jeho pobytu vo Francúzsku. Roku 1344 povýšil pražské biskupstvo na arcibiskupstvo (prvým pražským arcibiskupom bol Arnošt z Pardubíc).
Počas jeho pontifikátu prepukla veľká morová epidémia, tzv. „Čierna smrť“ (1347–1350), ktorá podľa niektorých odhadov zahubila až 1/3 európskej populácie.
Montluçon

Montluçon (okcitánsky: "Montluçon" [muⁿljyˈsu / məljyˈsu]) je mesto vo Francúzsku. Leží v regióne Auvergne-Rhône-Alpes, departemente Allier. Má 38 978 obyvateľov (rok 2009), ktorí sa nazývajú "Montluçonnais". Montluçon láka turistov najmä svojim zachovalým stredovekým historickým jadrom.
Poloha.
Montluçon má rozlohu . Najvyšší bod je položený a najnižší bod Mestom preteká rieka Cher.
Obyvateľstvo.
Montluçon má 38978 obyvateľov (2009).
Tetrametrín

Tetrametrín (C19H25NO4) je silný syntetický insekticíd a patrí do skupiny pyretroidov. Je to biela kryštalická tuhá látka s teplotou topenia 65-80°C. Komerčný produkt je zmes stereoizomérov.
Bežne sa používa ako insekticíd a zasahuje nervový systém hmyzu.
Detektív Karol

Detektív Karol je česko-slovenský rodinný výchovno-vzdelávací televízny seriál, na ktorom sa podieľal Jozef Nodžák. Vysielal sa v rokoch 19801986 a režíroval ho Jozef Bednárik. Úvodná zvučka seriálu bola pôvodne skladbou () nemeckej skupiny Kraftwerk. Seriál humorne obohatili aj kresby karikaturistu Alana Lesyka.
Veľvyslanectvo Slovinskej republiky v Bratislave

Veľvyslanectvo Slovinskej republiky v Bratislave (, ) je zastupiteľský úrad Slovinskej republiky so sídlom na Ventúrskej ulici č. 5 v Bratislave. Vedúci úradu je mimoriadny a splnomocnený veľvyslanec Stanislav Raščan.
Medzinárodný deň mieru

Medzinárodný deň mieru () každoročne nastáva 21. septembra. Je venovaný mieru a oslavuje ho mnoho štátov, politických zoskupení a ľudí.
Pri oslave v New Yorku v sídle OSN zvoní „Peace Bell“ (Mierový zvon). Zvon bol odliaty z mincí darovaných deťmi zo všetkých kontinentov. Na boku zvona je napísané „Long live absolute world peace“ - Nech žije úplný svetový mier.
História.
1981.
Valné zhromaždenie Organizácie Spojených národov deklarovalo v rezolúcii sponzorovanej UK a Kostarikou, tretí utorok v septembri, regulárny otvárací deň rokovaní Valného zhromaždenia ako Medzinárodný deň mieru venovaný pripomenutiu si a posilneniu ideálov mieru
1982.
Utorok 21 September 1982 bol prvý Medzinárodný deň mieru.
2014 – Právo na mier (Right to Peace).
Témou Medzinárodného dňa mieru v roku 2014 je právo ľudí na mier, potvrdzujúc sľub Spojených národov v Deklarácii OSN na právo národov na mier, ktorá uznáva, že propagácia mieru je vitálna pre celkové užívanie všetkých ľudských práv.
Na pripomenutie tohto dňa thinkPEACE Network (sieť mysliaca na mier) bude propagovať zábavný program "Sólo pre mier", ktorý bude uvedený vo viac ako 50 kluboch po svete. Globálna iniciatíva Vlny láskavosti oslavuje tento deň globálnymi meditačnými akciami.
Povinná výbava automobilu

Povinná výbava automobilu je súhrn nástrojov, náhradných dielov a ďalších doplnkov predpísaných právnymi predpismi krajiny na to, aby mohlo byť vozidlo považované za spôsobilé na prevádzku na pozemných komunikáciách. Povinná výbava musí byť vo vozidle prítomná kedykoľvek, keď je vozidlo prevádzkované na pozemných komunikáciách.
Archon

Archon môže byť:
Neapolské kráľovstvo

Neapolské kráľovstvo () alebo Neapolsko bol historický štátny útvar na juhu Apeninského polostrova, ktorý existoval v rokoch 1285 – 1816. Do roku 1285 patrilo územie okolo mesta Neapol Sicílskemu kráľovstvu, ktoré vzniklo v roku 1130.
Povstanie a rozdelenie kráľovstva.
V roku 1282 vypuklo na Sicílii proti Francúzsku rozsiahle povstanie, ktoré sa do dejín zapísalo ako Sicílske nešpory. Príčinou povstania bol veľký daňový útlak kráľa Karola I. a jeho vláda – neustále sa totiž pokúšal o ďalšiu expanzívnu politiku; okrem iného aj na území obnovenej byzantskej ríše. Preto toto povstanie finančne podporil aj byzantský cisár Michael VIII. Palaiologos. Sicílsky vzbúrenci potom prijali za svojho kráľa aragónskeho kráľa Petra III. Ten však ovládol iba ostrov Sicília a pevninská časť kráľovstva zostala naďalej v rukách Anjuovcov.
Po dvadsiatich rokoch bojov bola v roku 1302 uzavretá mierová zmluva, ktorou bola uznaná samostatnosť ostrovného kráľovstva na čele s aragónskou dynastiou a bolo oficiálne pomenované Kráľovstvo Trinacria (bežne sa však skôr označovalo "Kráľovstvo Sicílske za (messinským) majákom"). Mierová zmluva ďalej potvrdila pevninskú časť kráľovstva dynastii Anjuovcov; táto pevninská časť sa síce formálne nazývala "Sicílske kráľovstvo" (bežne sa tiež označovala aj ako "Kráľovstvo Sicílske pred (messinským) majákom"), ale v súčasnosti je známe ako Neapolské kráľovstvo (pomenované podľa hlavného mesta).
Španielska nadvláda.
V roku 1735 dobyl Sicílske kráľovstvo vo vojne o poľské dedičstvo parmský vojvoda Karol Bourbonský, ktorý sa zároveň stal aj neapolským kráľom. Obe kráľovstvá boli odvtedy s krátkou Napoleonskou prestávkou pod vládou jedného panovníka a v roku 1816 boli aj formálne spojené do Kráľovstva oboch Sicílií.
Prešmyk

Prešmyk môže byť:
Bucaspor

Buca Spor Kulübü známy aj pod skráteným názvom Bucaspor je turecký športový klub sídliaci v Izmire. Je členom druhej najvyššej tureckej futbalovej ligy, v sezóne 1996/97 neuspel v baráži o postup do prvej ligy, keď prehral s klubom Sekerspor 1-4. domáce zápasy hráva na štadióna Buca Arena s kapacitou 8 600 divákov.
História.
Klub bol založený v roku 1928. V rokoch 1937-39 bol spojený s klubmi Altay a Altınordu a niesol meno "Üçokspor". Do roku 1984 pôsobil na amatérskej báze, do druhej ligy postúpil v roku 1990. V roku 2001 zostúpil do tretej tureckej ligy, v sezóne 2008/09 sa mu podaril návrat do druhej ligy.
Slovenský vinohradnícky región

Slovenský vinohradnícky región je územie Slovenska, na ktorom je povolené pestovanie viniča a výroba vína. Člení sa na 6 vinohradníckych oblastí (pozri Zoznam vinohradníckych oblastí Slovenska), ktoré sa delia na vinohradnícke rajóny.
Humanitas Prize

Humanitas Prize je cena každoročne udeľovaná scenáristom televízneho filmu alebo seriálu pre jeho prínos v propagácii a podpore ľudskej dôstojnosti, slobody a zmyslu života. Táto cena sa udeľuje od roku 1974 v troch kategóriách rozdelených podľa dĺžky trvania jednotlivých programov (30, 60 a 90 minút) čo zodpovedá komédiám (sitkomom), drámam a televíznym filmom alebo minisériálom. Víťaz dostáva peňažnú odmenu 10 000 dolárov a trofej.
Najznámejší víťazi sú napr. Alan Alda (M*A*S*H), Steven Bochco (Hill Street Blues, NYPD Blue), David Milch (NYPD Blue), David E. Kelley (Picket Fences), Steven Zaillian (Schindler's List), Ben Affleck a Matt Damon (Good Will Hunting), Tim Robbins (Dead Man Walking), Aaron Sorkin (The West Wing) a Keir Pearson a Terry George (Hotel Rwanda).
Štefan Luby

Štefan Luby môže byť:
Anna Maria Jopek

Anna Maria Jopek (* 14. december 1970, Varšava) je poľská popová a džezová speváčka.
Tri príbehy (House)

Tri príbehy (anglicky: "Three Stories") je dvadsiata prvá epizóda z prvej série seriálu Dr. House. David Shore za túto epizódu získal cenu Emmy (2005) za najlepší scenár. V roku 2006 táto epizóda získala Humanitas Prize v 60-minútovej kategórii. Prvýkrát ju odvysielala FOX Broadcasting Company 17. mája 2005.
Dej.
House súhlasí, že bude mať prednášku na tému diagnostika za Dr. Rileyho, namiesto dvoch hodín v ambulancii. Na ceste z Cuddyovej kancelárie stretne svoju bývalú priateľku Stacy Warnerovú, ktorá ho požiada, aby liečil jej manžela. House odmietne. 
Houseova prednáška sa skladá z troch príbehov troch ľudí. Každého z nich bolí noha. Študentom House napovedal, že jeden z pacientov bude po dvoch hodinách vyhodený z nemocnice kvôli simulácii choroby, a že ďalší bude blízko smrti. Jeden zo zmienených troch príbehov je sám House. To sa ale všetci dozvedia až na konci epizódy. 
Prvý pacient je farmár, ktorý opravoval plot. Na nohe má pohryznutie od zvieraťa. Vyzerá ako hadie, ale nakoniec sa ukáže, že bol pohryzený psom. Farmár dostane protetickú nohu a nového psa.
Druhým pacientom je mladá volejbalistka. Prvá diagnóza ukazuje na zápal šľachy a na liečbu reaguje dobre. Ako ďalší symptóm sa prejaví choroba štítnej žľazy. Pri ďalšom vyšetrení je nájdený zhubný nádor v stehennej kosti. Nakoniec je podrobená amputácii.
Tretí pacient je pôvodne v Houseovom rozprávaní stvárnený Carmen Electra, ale neskôr ju kvôli objektívnosti zmení na normálneho muža v strednom veku. Pri vyšetrení sa dostane do agónie, ošetrujúcemu lekárovi vezme injekciu s upokojujúcim liekom (Demerol) a sám si ho vstriekne. 
Študenti sa domnievajú, že je závislý od drog. House by mu odobral moč, ale narkoman močí krv. Jedna zo študentiek spomenie obličkové kamene. Až na ďalšie a ďalšie otázky odpovedá Cameronová, ktorá príde na prednášku a vraví, že to je nekróza svalu. Tú si určí sám pacient po troch dňoch, keď mu nebola stanovená diagnóza. Hrozí mu amputácia nohy. Bolesť vzniká od trombu v cieve nohy, ktorý spôsobil svalový infarkt. Týmto pacientom je sám House. Popisuje chorobu, ktorú prežil. Zásadne odmieta amputáciu. Jeho ošetrujúca lekárka je Cuddyová. House si vynúti by-pass, ktorým by prekrvil upchaté miesto. Tento zákrok však do tela vyplavil umierajúce bunky. Po operácii prežíva nesmierne bolesti. Od lekárov chce viac morfia. Sám si diagnostikuje zlyhanie srdca a skoro na minútu upadá do klinickej smrti. Necháva si chemicky navodiť kómu, aby prečkal tú najhoršiu bolesť. Počas toho ako je v kóme Stacy Warnerová rozhodne, že mu bude mŕtvy sval operatívne odstránený. 
Potom čo opustí prednášku volá Stacy a vraví, že jej manžela ošetrí.
Environmental Performance Index

Environmental Performance Index (skratka EPI, doslova "Index environmentálnej výkonnosti") je spôsob hodnotenia štátov z hľadiska celkovej ohľaduplnosti voči životnému prostrediu. Tento index bol vyvinutý na Yale University, kde sa aj vyhodnocuje pre jednotlivé štáty.
V rokoch 1999 až 2005 sa používala iná metóda hodnotenia, ktorej výsledkom bol tzv. Index environmentálnej trvalej udržateľnosti (Environmental Sustainability Index, ESI). Prvé skúšobné hodnotenie podľa metódy EPI bolo v roku 2006.
Poradie pre rok 2008 bolo vyhlásené na Svetovom ekonomickom fóre v švajčiarskom Davose 23. januára 2008. Do hodnotenia bolo zahrnutých 49 štátov, celková známka môže dosiahnuť maximálne hodnotu 100, pričom bodové hodnotenie pozostáva z 25 kritérií rozdelených do niekoľkých kategórií.
EPI

EPI môže byť:
Sojuz 31

Sojuz 31 () bol sovietsky pilotovaný kozmický let v rámci programu Sojuz. Sojuz 31 vyštartoval 26. augusta 1978 z kozmodrómu Bajkonur k stanici Saľut 6. Celkovo išlo o siedmu misiu k stanici a šiestu s úspešným spojením. Veliteľom lode bol Valerij Bykovskij a kozmonaut-výskumník bol Sigmund Jähn, druhí návštevníci posádky Sojuzu 29.
Priebeh letu.
Štart.
Loď odštartovala 26. augusta 1978 odpoludnia z kozmodrómu Bajkonur pomocou rakety Sojuz U. Štart sa vydaril, loď sa dostala na orbitu 193 – 243 km, bez problémov fungoval i zapnutý systém automatického približovania. K pevnému pripojeniu k stanici došlo 27. augusta 1978 a ten istý deň obaja kozmonauti prešli do Saľutu.
Práce na stanici.
Na stanicu prileteli ako pracovná návšteva, pretože tu bola v dobe ich príletu druhá stála posádka - Vladimir Kovaľonok a Alexandr Ivančenkov. Teda k stanici boli pripojené ešte dva Sojuzy. Stanica Saľut 6 v tej dobe krúžila nad Zemou vo výške 338 – 368 km s periódou 91 minút. Celé kvarteto kozmonautov plnilo zadaný pracovný sedemdenný program, ktorý zahrňoval nielen radu televíznych reportáží, ale hlavne 37 vedeckotechnických experimentov. Sedem z nich bolo lekárskeho charakteru (zmeny sluchu, reči, chuti, vnímanie času), 3 biologické, ďalšie technologické a dôležité snímkovanie rôznymi druhmi kamier a analyzátorov.
Pretože bolo rozhodnuté, že svoju loď ponechajú základnej posádke a odletia v ich skôr pripojenej, museli uskutočniť výmenu anatomicky tvarovaných osobných kresiel medzi loďami a prehodiť i osobné vybavenie. Naložili i výsledky uskutočnených experimentov a v lodi Sojuz 29 obaja odleteli na Zem. Pristáli s pomocou padákov v kabíne na území Kazachstanu (vtedy súčasť ZSSR).
Loď s inou posádkou.
Kozmická loď Sojuz 31 zostala pripojená k stanici Saľut 6 až do 2. novembra 1978, kedy s ňou základná posádka odletela späť domov. Kabína lode pristála na územie Kazachstanu .
Karl Escherich

Karl Leopold Escherich (* 18. september 1871, Schwandorf, Nemecko - † 22. november 1951, Kreuth, Horné Bavorsko, Nemecko) - známy a významný nemecký entomológ, ktorý sa zaoberal hlavne lesníckou entomológiou.
Biografia.
Karl Leopold Escherich bol synom fabrikanta Nicholasa Eschericha a Katharine von Stengel. Bol vnukom významného pediatra a bakteriológa Theodora Eschericha, podľa ktorého bol pomenovaný rod baktérií Escherichia. Po skončení základného a stredného vzdelania (gymnázium v Regensburgu) pokračoval v štúdiu medicíny v Mníchove a neskôr vo Würzburgu, Lipsku a Heidelburgu. V roku 1893 ukončil svoje štúdia a pokračoval v doktorandskom štúdiu v odbore zoológia, ktoré ukončil v roku 1896. Získal titul Dr. med. a tiež Dr. phil. V roku 1897 habilitoval ako privátny docent v Karlsruhe a v roku 1901 sa presťahoval do Strassburgu. Bol aj členom NSDAP a v roku 1923 sa zúčastnil i Hitlerovho "pivného puču" v Mníchove.
Karl Leopold Escherich zomrel 22. novembra roku 1951 v meste Kreuth v Hornom Bavorsku.
Entomologické aktivity.
Počas svojich entomologických aktivít sa venoval prevažne otázkam lesníckej entomológie a patril k jedným zo zakladateľov moderných metód tohto vedného odboru. Podnikol viacero výskumných ciest, napr. do Alžíru a Abessínie. Venoval sa i štúdiu sociálneho hmyzu (termity a mravce). Po absolvovaní svojej cesty do USA v roku 1911 si predsavzal vybudovať systém všeobecnej entomológie v Nemecku podľa amerického vzoru. V roku 1913 bol jedným zo zakladateľov Deutsche Gesellschaft für angewandte Entomologie. Za svoju celoživotnú prácu v odbore lesníckej entomológie a v otázkach škodcov z triedy hmyzu dostal Escherich Goethe-Medaille für Kunst und Wissenschaft.
Regina Alexandrovna Kulikovová

Regina Alexandrovna Kulikovová (; * 30. január 1989, Alma-Ata, Kazachstan) je súčasná ruská profesionálna tenistka.
Stredná priemyselná škola dopravná (Košice, Hlavná 113)

Stredná priemyselná škola dopravná v Košiciach (skrátene SPŠD), je najstaršia dopravná priemyselná škola na Slovensku. Nachádza sa priamo v historickom centre Košíc, v objekte bývalých kasární. Od školského roku 1967/1968 až do súčasnosti opustilo jej bránu viac ako 7 500 absolventov denného aj diaľkového štúdia, ktorí našli svoje uplatnenie v rôznych funkciách najmä v železničnej, automobilovej a mestskej hromadnej doprave.
Štúdium.
V súčasnosti poskytuje najkomplexnejšiu ponuku štvorročných denných študijných odborov v dopravnom, ekonomickom aj technickom zameraní:
Monique Adamczaková

Monique Adamczaková (* 21. január 1983, Kensington, Austrália) je súčasná austrálska profesionálna tenistka.
Emmy Award

Emmy Award alebo skrátene Emmy je každoročne udeľované americké ocenenie za vynikajúce výsledky v televíznom priemysle. Je to najprestížnejšie ocenenie v tejto oblasti podobné slávnym Oskarom za film alebo Grammy za hudobnú tvorbu. 
Pretože ceny Emmy sú udeľované v rôznych odvetviach amerického televízneho priemyslu, odovzdávajú sa v rôznych ceremóniách počas celého roka. Dve udalosti s najväčším mediálnym záujmom sú Primetime Emmys a Daytime Emmys, ktoré uznávajú vynikajúcu prácu v americkom zábavnom vysielaní v hlavnom a dennom vysielacom čase. Ďalšie významné ceremoniály udeľovania ceny Emmy sú ocenenia národných športových programov, národných spravodajských a dokumentárnych programov, programov z oblasti národného obchodu a financií, technologických a inžinierskych úspechov v televízii, vrátane ocenenia Primetime Engineering Emmy Awards. Regionálne ceny Emmy sú prezentované v celej krajine v rôznych obdobiach roka uznávajúc dokonalosť v miestnej a celoštátnej televízii. Okrem toho, International Emmys oceňujú televízne programy pôvodne vysielané mimo územia Spojených štátov.
Tri príbuzné, ale oddelené organizácie udeľujú ceny Emmy: Academy of Television Arts &amp; Sciences (ATAS), National Academy of Television Arts &amp; Sciences (NATAS), a International Academy of Television Arts and Sciences (IATAS).
Prvá Emmy bola udelená 25. januára 1949 v Hollywood Athletic Club Shirley Dinsdaleovej pri premiérovej slávnostnej ceremónii.
Soška Emmy zobrazuje okrídlenú ženu držiacu atóm. Krídla reprezentujú umeleckú múzu a atóm predstavuje pokrok vedy. Soška je vysoká 39 cm (15,5 palca), v priemere má 19 cm (7,5 palca) a váži 2,5 kg (88 uncí).
Najprestížnejšie kategórie sú Najlepší (angl. oustanding) seriál alebo dráma, Najlepší herec/herečka v hlavnej/vedľajšej úlohe v dráme alebo komédii. Okrem toho sa udeľujú aj ceny v kategóriách Najlepšia réžia, scenár, hosťujúci herec, zvuk, strih, hudba, kostýmy, výprava a iné.
Stredná priemyselná škola dopravná

Stredná priemyselná škola dopravná môže byť:
Otep (hudobná skupina)

Otep je numetalová kapela ktorá vznikla v roku 2000 v Los Angeles, Kalifornia, USA. Otep v súčasnosti tvoria štyria hudobníci. Z prvej formácie zostala len speváčka, Otep Shamaya, J. McGuire, a basista "Evil J".
Biografia.
História kapely sa začína koncom predchádzajúceho milénia, kedy Otep Shamaya zriadi vlastnú skupinu, ktorá dostáva jej meno. Od roku 2000, fascinuje svojou hudbou, Sharon Osbourne a vytiahne tím z podzemia a neformálne ich pozve na Ozzfest 2001. Ľudia z Capitol boli nadšení výkonom, aký vyžaroval z ich live show. Čoskoro sa začínajú zaoberať nahrávaním EP Jihad. Konečný výsledok úspešného vystúpenia na Ozzfeste a bol uverejnený v roku 2002. Prvý album Sevas Tra, sa číta od zadu ako, umenie zachraňuje". Boli na ňom skladby z Jihad-u (prerobené) a niekoľko nových. Kvôli druhému albumu House of Secrets sa Otep rozhodla najať Grega Wellsa, ktorý v poslednej dobe pracoval so skupinou Deftones. Na tomto albume by chcela skutočne tvorivú prácu s producentom, ktorý nielenže vie písať hudbu, ale tiež pozná hranice svojho vplyvu na tvorivý proces. Shamaya je veľmi nadšená, pre jeho genialitu pri vytváraní a skladaní piesní a vášeň pre hudbu. Na Sevas Tra Otep predstavila svoj celý doterajší život, v minulosti, ideály a symboly, a House of Secrets je tým, čo je dnes. Album je pokračovaním svojho predchodcu, ale je hlasnejší, agresívnejší a plný hnevu. V roku 2007 vydala tretí album – Ascension. Je oveľa melodickejší ako predchádzajúce. V auguste 2009 sa plánuje vydanie nového albumu s názvom Smash the Control Machine.
Irisbus Citybus 12M

Irisbus Citybus 12M je typ mestského nízkopodlažného autobusu, ktorý vyrábala spoločnosť Karosa Vysoké Mýto v spolupráci s firmou Renault v rámci koncernu Irisbus. Do Česka sa vždy doviezol skelet autobusu s motorom vyrobeným vo Francúzsku, ktorý bol v Česku dokončený. Dôvodom bolo rozdielne clo a teda lacnejšia výroba a dovoz autobusu týmto spôsobom. Model sa vyrábal v rokoch 1995 – 2005. Je to nástupca typu Renault R 312.
Ján Faith

Ján Faith (* 31. marec 1948, Poprad, Slovensko) je bývalý slovenský hokejista a tréner. Je otcom hokejového útočníka Juraja Faitha.
Klubový hokej.
Je odchovanec HK Poprad. Od roku 1967 až do roku 1983 hral za klub VSŽ Košice celkovo 544 zápasov a strelil 178 gólov, čim sa stal 7. najlepším strelcom VSŽ Košice v histórii.
Reprezentácia.
V reprezentácii Česko-Slovenska odohral 2 zápasy v ktorých strelil 1 gól.
Trénerská kariéra.
Jeho trénerská kariéra začala v sezóne 1987/1988 v Košiciach, kde skončil hráčsku kariéru. Trénerská premiéra mu vyšla a dopomohol hokejistom Košíc k zisku druhého titulu majstra Česko-Slovenska. Po skončení sezóny 1988/1989 odišiel z Košíc. V sezóne 1991/1992 vystriedal v priebehu sezóny popradského trénera Milana Skokana, kde zotrval až do konca sezóny 1994/95. V ďalšej sezóne sa vrátil do majstrovských Košíc, ktoré mali jasný cieľ obhájiť titul majstra Slovenska. Úlohu aj splnil a podpísal s klubom kontrakt na jednu sezónu. V ďalšej sezóne ho vystriedal Vincent Lukáč a Peter Slanina. V sezóne 1998/99 trénoval Trenčín. Okrem týchto tímov trénoval kluby HK Spišská Nová Ves, MHk 32 Liptovský Mikuláš. Od 26. novembera 2008 tréoval klub HK 36 Skalica. Momentálne pôsobí v klube HC 07 Prešov
Karakalpačtina

Karakalpačtina (Qaraqalpaqsha, Қарақалпақша alebo Qaraqalpaq tili, Қарақалпақ тили) je turkický jazyk, ktorým hovoria predovšetkým Karakalpaci v Karakalpacku (v Uzbekistane), ďalej aj Baškiri a Nogajci. Je príbuzná s uzbečtinou a kazaštinou.
Karakalpačtinou sa hovorí hlavne v Karakalpackej republike (Karapalpacku) v Uzbekistane, kde je to úradný jazyk. Asi 2000 Karakalpakov ňou hovorí v Afganistane a malá diaspóra v ďalších častiach Ruska, Kazachstane a Turecku.
Karakalpačtina sa do roku 1928 písala perzským písmom. Upravenou latinkou sa písala od roku 1928 do roku 1940, kedy bola povinne zavedená cyrilika pre všetky jazyky na území bývalého Sovietskeho zväzu. Po nezávislosti Uzbekistanu v roku 1991 boli snahy o návrat k latinke. Zatiaľ čo uzbečtina sa dnes píše prevažne latinkou, opätovné zavedenie latinky pre karakalpačtinu v Karakalpacku je veľmi pomalé.
Karosa B 931

Karosa B 931 je model mestského autobusu, ktorý vyrábala spoločnosť Karosa Vysoké Mýto medzi rokmi 1995 a 2002 (od roku 1999 v upravenom variante B 931 E). Ide o nástupcu klasického mestského typu Karosa B 731.
Konštrukcia.
B 931 je dvojnápravový autobus s polosamonosnou karosériou panelovej konštrukcie a štandardou výškou podlahy. Oproti predchádzajúcemu modelu B 731 je zadné i predné čelo autobusu zaoblené a tvorí ho panel zo sklolaminátu a kostra zo zvarených profilov. Motor je umiestnený za zadnou nápravou, v priestore zadného panelu. Nápravy pochádzajú od firiem PPS Detva (zadná) a LIAZ (predná s nezávislým zavesením). Autobusy boli vybavované systémom ABS a ASR.
V interiéri sú použité čalúnené plastové sedačky potiahnuté látkou a nová protišmyková podlaha. Priestor pre kočík sa nachádza v priestore stredných dverí. Pre nástup a výstup cestujúcich sú určené troje dvojkrídle výklopné dvere v pravej bočnici. Na prianie zákazníka bolo možné autobus vybaviť elektronickým informačným systémom.
Od roku 1999 boli autobusy B 931 vyrábané výhradne v modifikovanej variante označené ako 931 E. Od pôvodného modelu sa B 931 E líši podlahou zníženou v prednej časti vozu o , odlišnou tuhou prednou nápravou Škoda s kotúčovými brzdami.
Výroba a prevádzka.
Prototyp autobusu B 931 (vnútropodnikovo označený ako B19) bol prvýkrát predstavený na Medzinárodnej výstave mestskej dopravy v Paríži v máji 1995, v Česku potom na brnianskom veľtrhu Autotec v júni rovnakého roku. Jedenásťkusová overovacia séria, z ktorej 10 kusov, vrátane tohto prototypu, bolo odpredaných DP Praha, bola vyrobená na konci roku 1995. Autobusy boli vybavené ako motormi LIAZ (v kombinácii s prevodovkou Voith), tak motormi Renault (v kombinácii s prevodovkou ZF). Sériová výroba začala roku 1996.
Od roku 1999 produkovala Karosa iba upravenú verziu B 931 E, výroba tohoto typu bola ukončená roku 2002.
Autobusy B 931 nahradili vo výrobe typ B 731, ktorého posledné kusy opustili brány Karosy v roku 1996. Typ B 931 bol dodávaný do mnohých miest v Česku a na Slovensku, ktoré prevádzkujú MHD, kde nahradil či doplnil práve autobusy B 731. Autobusy B 931 sú už mimo prevádzky.
Literatúra.
Libor Čuma, Tomáš Kocman, Jiří Mrkos: "Autobusy v brněnské městské dopravě 1930–2005". Pavel Malkus – dopravní vydavatelství, Praha 2005, ISBN 80-903012-6-6.
Teatrológ

Teatrológ je divadelný vedec. Náplňou jeho činnosti je vedomostné zvládnutie a praktické využívanie divadelno-teoretických disciplín, akými sú: dejiny divadla a drámy, teória divadla a drámy, filozofia divadla a drámy, teória literatúry o divadle a dráme, teória a praktické otázky dramaturgie a teória a prax divadelnej publicistiky, kritiky a recenzistiky. Teatrológia zahŕňa v sebe históriu a teóriu predmetu v tom najširšom zmysle, ale v skutočnosti za teatrológa považujeme aj človeka, ktorý sa zapodieva len jednou alebo viacerými, ale nie všetkými zložkami zo sféry divadelno-teoretických disciplín (dejiny, teória, filozofia, dramaturgia).
Tehelné pole

Tehelné pole môže byť:
Vladimír II.

Vladimír II. môže byť:
Juraj Bakoš

Ing. Juraj Bakoš (*3. september 1960, Kežmarok, Slovensko ) je bývalý slovenský hokejista. V minulosti bol tiež generálnym manažérom HC Košice a HC Slovan Bratislava. 
Hráčska kariéra.
Juraj Bakoš začal s hokejom v Košiciach, ktorým zostal verný počas celej svojej kariéry, s výnimkou dvoch sezón počas obdobia základnej vojenskej služby, kedy hral za Duklu Trenčín. Už ako 17-ročný si v roku 1977 obliekol ligový seniorský dres a okúsil ostrie vtedajšej federálnej česko-slovenskej hokejovej ligy. 
V rokoch 1979 a 1980 reprezentoval Česko-Slovensko na majstrovstvách sveta dvadsaťročných a vybojoval vo Švédsku (1979) striebornú medailu. Zároveň sa stabilne zaradil do ligového kádra VSŽ Košice. Sezóny 1980/1981 a 1981/1982 pôsobil v Dukle Trenčín, od sezóny 1982/1983 obliekal výlučne košický dres, a to až do roku 1989. V roku 1983 bol draftovaný klubom NHL Philadelphia Flyers. S mužstvom VSŽ Košice vybojoval v rokoch 1986 a 1988 dva federálne tituly majstrov Česko-Slovenska. Vlastní aj česko-slovenské striebro z roku 1985, ktoré obom titulom predchádzalo. Na konte má 400 extraligových zápasov.
V reprezentácii hrával za všetky juniorské vekové kategórie, u seniorov hral za B-mužstvo aj A-mužstvo. Za A-mužstvo Česko-Slovenska nastúpil v 10 zápasoch. 
Manažérska kariéra.
Ako manažér sa do hokejového diania nakrátko zaradil v období rokov 2000 – 2001, opätovne a natrvalo v roku 2004. Je viceprezidentom a generálnym manažérom HC Košice. Počas jeho pôsobenia vo funkcii získal s klubom v období od roku 2004 päť titulov majstra Slovenska, vrátane „zlatého hetriku“ v rokoch 2009 – 2011.
HC Košice od roku 2004 ani raz nechýbal v semifinále play-off extraligy a od roku 2007 nepretržite osemkrát dosiahol finálovú účasť. Majstrovským titulom v roku 2014 získal HC Košice pre svoje mesto historicky prvú účasť v novovzniknutej Hokejovej lige majstrov (Champions Hockey League), titul aj účasť v CHL získal aj o rok neskôr (2015). Kariéru generálneho manažéra v HC Košice ukončil v roku 2017. V sezóne 2019/20 pôsobil ako generálny manažér HC Slovan Bratislava. Svoju úspešnú manažérsku kariéru zavŕšil v marci 2020 po predčasnom ukončení sezóny z dôvodu pandémie Covid 19. 
Juraj Bakoš na hokejovom funkcionárskom poli pôsobil aj v exekutíve Slovenského ľadového hokeja (2011-2015), či vo funkcii predsedu predstavenstva spoločnosti Pro-hokej, ktorá riadi najvyššiu slovenskú hokejovú súťaž (2004 - 2009, 2012 - 2014).
Reprezentácia.
Reprezentoval Česko-Slovensko na Majstrovstvách sveta v ľadovom hokeji hráčov do 18 rokov v roku 1978 a na Majstrovstvách sveta v ľadovom hokeji hráčov do 20 rokov v rokoch 1979 a 1980. Za Česko-Slovensko odohral 10. zápasov a dal 1 gól.
Davisov pohár 2010

Davisov pohár 2010 je 99. ročník najvýznamnejšej tímovej súťaže v mužskom tenise. Finále sa odohrá v 3. - 5. decembra 2010.
Americká zóna.
Skupina I.
Zúčastnené tímy
Skupina II.
Zúčastnené tímy
Ázijsko-Oceánska zóna.
Skupina I.
Zúčastnené tímy
Skupina II.
Zúčastnené tímy
Euroafrická zóna.
Skupina I.
Zúčastnené tímy
Skupina II.
Zúčastnené tímy